DANCE.LV

Deju studijas "Intriga" koncerts "Burbulī"
2026-04-25 17:00 (Europe/Riga) | Jelgavas kultūras nams
Koncertā tiks izdejotas šajā sezonā radītās horeogrāfijas, kas kopā veidos kustīgu stāstu par katra iekšējo pasauli un ikdienas burbuļiem, kuros dzīvojam – draugu lokā, skolā, interesēs un sociālo tīklu vidē.
Vairāk informācijas: https://www.bilesuparadize.lv/lv/performance/38633

Ūsiņdienas koncerts
2026-04-25 17:00 | Salaspils kultūras nams
Vairāk informācijas https://www.bilesuparadize.lv/lv/event/168781

Tautas deju koncerts “Saule iepin deju bizē”
2026-04-25 18:00
Šogad tautas deju ansambļa “ZĪLE” ikgadējais vārdadienas koncerts pulcēs vairāk kā 400 dejotājus no Rīgas, Valmieras, Ogres, Ādažiem, Jūrmalas, Lielvārdes un Ķekavas novada. Vairāk informācijas https://www.bilesuparadize.lv/lv/event/167912

"Kaugurciema tūdaliņš"
2026-04-25 18:00 | Kauguru kultūras nams
Koncertā piedalās senioru deju kolektīvi “Ābelīte”, “Degļi”, “Vēlreiz” un “Ziemeļblāzma”

"Nāc talkā sadancot!"
2026-04-25 18:00 | Siguldas Devons
SDK “Sidrabdancis” svin 65 gadu jubileju un uz sadejošanās talku aicinājis tuvākus un tālākus draugus – senioru deju kolektīvus “Sidrabvilnis” (Liepāja), “Vērdiņš”(Gulbene), “Tacis” (Carnikava), “Sagša”(Limbaži), “Suncele” (Suntaži), “Dēka” (Ādaži), “Kniediņš” (Mālpils), “Virši LG” (Inčukalns) un jauniešu deju kolektīvu “Cielaviņa” (Ropaži). Vairāk informācijas https://www.bilesuparadize.lv/lv/event/168950

"Dzirnām 40. Tikai hiti."
2026-04-25 19:00 | Viesītes kultūras centrs “Sēlija”
Agra Daņiļeviča deju grupa “Dzirnas” dodas savā 40 gadu jubilejas koncerttūrē “Dzirnām 40. Tikai hiti.”, izceļot savu unikālo, izkopto un tikai “Dzirnām” raksturīgo deju stilu, kas iezīmē augstu dejas tehniku, partnerattiecības, jutekliskumu, daudzveidību un emocionalitāti.
Vairāk informācijas https://www.bilesuparadize.lv/lv/event/166811

Koncertizrāde "Spītnieces savaldīšana"
2026-04-25 19:00 | Latvijas Nacionālā opera
Šī Regīnas Kaupužas koncertizrāde veidota kā stilistisks ceļojums no baroka līdz mūsdienām, apvienojot dažādu laikmetu mūzikas, kustības, kostīmu un skatuves mākslas valodas.
Vairāk informācijas https://opera.lv/lv/izrade/spitnieces-savaldisana/

IZ ZAĻA ZORA. Muzikāla skatuviskās dejas izrāde
2026-04-26 16:00 - 18:00 | Ogres novada Kultūras centrs
​​Latviešu skatuviskās dejas izrāde dzīvās mūzikas pavadījumā par mēslu talku Latgalē, kas ir veltīta Latgales cilvēkam.
Gaišas, priecīgas un enerģiskas 80 minūtes. Stāsta centrā ir meitene, kura apstiprina savu emocionālo piederību Latgalei un savām acīm izstāsta talkas stāstu, kas norisinās viņas pašas sētā. Izrāde balstās Latgales folkloras materiālos un cilvēku pieredzes stāstos, tāpēc izrādes valoda – latgaliešu.
Piedalās Latvijas Universitātes deju ansamblis “Pērle” un 13 dažādi mūziķi – muzikālā apvienība “Upes muzikanti”, grupa “Rūžupis veiri” un muzikālā apvienība Trio “Bille”.
Darba procesā un arī pirms tam ir secināts, ka latgalietis ir karsts, patiess un dabu mīlošs cilvēks. Cilvēks, kuram no sirds rūp cits cilvēks. Talka, īpaši mēslu talka ir kā svētki, kuri beidzas ar dzīrēm – puiši noskata meitas un otrādi – tā ir draiska un priecīga.
Horeogrāfs: Juris Gogulis
Režisori: Elīna Apsīte un Juris Gogulis
Scenogrāfe: Laura Šalma
Mūzikas aranžija: muzikālā apvienība “Upes muzikanti”
Tērpu detaļu mākslinieks: Rihards Pelnēns
Brauc tolkā-jem leidze draugus i kaimiņus. Ja nesagrib struodot, tad vysmoz pasver iz ļusteigu dzeivuošonu.

LU deju ansambļa “Pērle” mākslinieciskais vadītājs Raimonds Dzintars, repetitori Ignats Ančāns un Juris Gogulis
Izrādi rīko nodibinājums “Deju un dziesmu fonds”
Foto mākslinieks: Jānis Romanovskis
Grafikas dizains: Agate Salna

"80 mirkļi dejā" – TDA "Gatve" koncerts
2026-05-01 17:00 | VEF kultūras pils
Tautas deju ansamblis “Gatve” atzīmēs savu 80 gadu jubileju ar īpašu koncertu “80 mirkļi dejā” – svētkiem, kuros satiekas laiks, kustība un tradīcija.
Vairāk informācijas https://www.bilesuparadize.lv/lv/event/168397

"365" – deju studijas "Buras" koncerts
2026-05-01 19:00 | Ogres novada Kultūras centrs
Mūsdienu deju studija “Buras” aicina skatītājus uz krāsainu un ar kustību piepildītu koncertuzvedumu “365” – stāstu par laika ritējumu, dabas mainību un cilvēka sajūtām gada garumā.
Vairāk informācijas https://www.bilesuparadize.lv/lv/event/168390?fbclid=PAZXh0bgNhZW0CMTEAc3J0YwZhcHBfaWQPNTY3MDY3MzQzMzUyNDI3AAGn_UDgW6SkiAO347BhtuCaz5FHuZGhniiv6lPqndLjLFLFzdmmby5Gjty9RCE_aem_fOZLt_bOVrTTM6gzaUwV3Q

Laikmetīgās dejas notikums "Dance&Perform"
2026-05-03 18:00 | Vagonu iela 21
Laikmetīgās dejas notikumā “Dance&Perform” – “Pārdodam dzīvokli ar krokodilu” skatītājiem ir iespēja piedzīvot trīs Latvijas dejas mākslinieku īsformāta horeogrāfijas.
Vairāk informācijas https://ticketshop.lv/en/events/107322

Dejas diena: izrāde "Brīvprātīgā verdzība"
2026-05-08 19:00 | Rundāles Multifunkcionālais centrs
Laikmetīgās dejas kompānijas SIXTH izrādes “Brīvprātīgā verdzība” horeogrāfs Vladimirs Goršantovs kopā ar radošo komandu iedvesmojies no Ričarda Dokinsa grāmatas “Egoistiskais gēns’’ un pētījis, kā cilvēku uzvedība sasaucas vai atšķiras no dzīvniekiem. Ar ironiskiem elementiem, atsaucēm uz ikdienišķām un globālām situācijām un “National Geographic” cienīgu atspoguļojumu tiks parādīta cīņa starp indivīda gribu un gēnu pavēlēm.
Ieeja bez maksas, vairāk informācijas https://horasoc.com/dejas-diena-1

Dejas diena: radošās darbnīcas
2026-05-09 10:00 - 17:00 | Rundāles Multifunkcionālais centrs
Trīs radošo darbnīcu ietvaros ikvienam interesentam neatkarīgi no iepriekšējās pieredzes dejā būs iespēja apgūt laikmetīgās dejas izrādes fragmentu. Darbnīca norisināsies no plkst. 10.00 līdz 15.00, plkst. 17.00 piedāvājot publisku sagatavotā darba prezentāciju skatītājiem.
Vairāk informācijas: https://horasoc.com/dejas-diena-1

“Dagmāras Bārbales desmitgade Vektorā”
2026-05-09 15:00 | Ogres novada Kultūras centrs
Rīgas Tehniskās universitātes Tautas deju ansamblis “Vektors” šī gada 9. maijā Ogres novada Kultūras centrā ar vērienu svinēs ansambļa mākslinieciskās vadītājas, Dziesmu un deju svētku virsvadītājas, horeogrāfes Dagmāras Bārbales desmitgadi “Vektorā”.
Vairāk informācijas https://www.bilesuparadize.lv/lv/performance/38221

Diplomdarbs "Tur, kur zvaigznes smejas"
2026-05-09 17:00 | Slampes Kultūras pils
“Tur, kur zvaigznes smejas” ir Sanijas Eihes diplomdarbs, balstīts darba “Mazais princis” motīvos. To izpilda deju studijas “PAnda” audzēkņi.
Vairāk informācijas https://www.bilesuparadize.lv/lv/event/169472

Deju kopas "Mēmelīte" 35 gadu jubilejas koncerts
2026-05-09 17:00 | Īslices Kultūras nams
Uz vienas skatuves satiksies visi – no pašiem mazākajiem līdz lielākajiem un pieredzējušākajiem dejotājiem. Dejos tie, kuri vēl tikai sāk un tie, kuri šo ceļu jau nogājuši, bet sirdī joprojām nes “Mēmelīti”.
Vairāk informācijas https://www.facebook.com/events/%C4%ABsl%C4%ABces-kult%C5%ABras-nams/dk-m%C4%93mel%C4%ABte-35-gadu-jubilejas-koncerts-treju-upju-vidi%C5%86%C4%81/1484785386604449/

"Sajust un piedzīvot"
2026-05-09 18:00 | Ulbrokas pērle
Tautas deju kolektīvu koncerts kultūras centrā “Ulbrokas pērle”

"Dagmāras Bārbales desmitgade Vektorā"
2026-05-09 19:00

Dejas diena: meistarklases
2026-05-10 11:00 | Rundāles Multifunkcionālais centrs
Par godu Mātes dienai 11.00 aicinām vecākus kopā ar saviem bērniem pavadīt rītu 45 minūšu garā bezmaksas kontaktimprovizācijas meistarklasē, ko vadīs Anete Tambaka, savukārt 12.00 Sabīne Neilande vadīs nodarbību “Ievads laikmetīgajā dejā”, kas paredzēta dalībniekiem ar dažādu dejas pieredzi, kas vēlas iepazīt laikmetīgās dejas principus un attīstīt kustību brīvību.
Vairāk informācijas https://horasoc.com/dejas-diena-1

Laikmetīgās dejas solo izrāde "Kur aizlidoja tauriņi"
2026-05-11 19:00 | Digital Art House
“Kur aizlidoja tauriņi?” ir Danas Zvonarjovas laikmetīgās dejas solo izrāde, kas tapusi, iedvesmojoties no leģendārās latviešu dejotājas un pedagoģes Olgas Žitluhinas radošā ceļa.
Vairāk informācijas https://ticketshop.lv/lv/events/107329

Laikmetīgās dejas soloizrāde "Kur aizlidoja tauriņi"
2026-05-12 19:00 | Digital Art House
“Kur aizlidoja tauriņi?” ir Danas Zvonarjovas laikmetīgās dejas solo izrāde, kas tapusi, iedvesmojoties no leģendārās latviešu dejotājas un pedagoģes Olgas Žitluhinas radošā ceļa.
Vairāk informācijas https://ticketshop.lv/lv/events/107330

Martha Graham Dance Company 100th Anniversary
2026-05-15 19:00 - 21:00, 2026-05-16 19:00 - 21:00 | Dailes teātris
Pirmo reizi Latvijā, starptautiskās turnejas, kas veltīta leģendārās trupas simtgadei, ietvaros Rīgā viesosies Martha Graham Dance Company — kolektīvs, kas ir veidojis modernās dejas valodu un neatgriezeniski mainījis pasaules priekšstatu par to, kas ir skatuves māksla. Tā ir reta iespēja redzēt modernās dejas vēsturi tās pašos pamatos — dzīvu, aizraujošu, spēka un mākslinieciska skaidruma pilnu.
Trupu 1926. gadā dibināja Marta Grēma, viena no ievērojamākajām 20. gadsimta māksliniecēm. Tā kļuva par vecāko dejas kompāniju Amerikas Savienotajās Valstīs un pirmo integrēto dejas trupu valstī. Tieši šeit Grēma radīja savu revolucionāro contraction & release tehniku, iezīmējot jaunu ēru dejā, kas balstīta kustības patiesumā un tiešā emocionālā izpausmē. Viņas valoda izauga no fundamentālu cilvēka ķermeņa žestu izpētes, pārvēršoties dramatiskā, elektrizējošā horeogrāfijā, kas kļuva par alternatīvu klasiskajam baletam un vienlaikus tam līdzvērtīgu izteiksmes spēkā. Savā karjerā Grēma radīja 181 darbu, kļuva par pirmo dejotāju, kas uzstājusies Baltajā namā, par Amerikas kultūras vēstnieci un saņēma valsts augstāko civilo apbalvojumu — Brīvības medaļu. 1998. gadā žurnāls TIME viņu nosauca par “gadsimta dejotāju”.
Gandrīz simts gadus trupa saglabā un attīsta Grēmas mantojumu, joprojām būdama viena no atpazīstamākajām un cienītākajām dejas kompānijām pasaulē. Martha Graham Dance Company ir uzstājusies vairāk nekā piecdesmit valstīs un nozīmīgākajās Eiropas, Amerikas un Āzijas skatuvēs — no Metropolitan Opera un Carnegie Hall līdz Parīzes Operai, Koventgārdenam un Kenedija centram, kā arī kultūrvēsturiskās vietās, tostarp Gīzas piramīdu pakājē un senajā Heroda Atika odeonā Atēnu Akropolā. Trupa kļuva par radošo mājvietu tādiem horeogrāfijas milžiem kā Merss Kaningems, Pols Teilors, Glens Tetlijs— un sadarbojās ar izcilākajiem sava laika dejotājiem, tostarp Mihailu Barišņikovu, Margo Fonteinu, Rudolfu Nurijevu, Maiju Pļisecku, Mistiju Koplendu un citiem.
Mūsdienās Martha Graham Dance Company apvieno dibinātājas šedevrus ar spilgtāko 21. gadsimta horeogrāfu darbiem — Kyle Abraham, Sidi Larbi Cherkaoui, Nacho Duato, Mats Ek, Robert Wilson, Marie Chouinard, Lucinda Childs, Sonya Tayeh, Lar Lubovitch un daudziem citiem. Trupas dejotāji, nākuši no dažādām valstīm un kultūrām, izceļas ar izcilu plastisko kultūru: balstoties Grēmas tehnikā, viņi brīvi pāriet mūsdienu horeogrāfijas leksikā, apvienojot fizisku jaudu ar ievērojamu emocionālo precizitāti. Nav nejauši, ka The Washington Post viņus raksturo kā “vienus no virtuozākajiem un spēcīgākajiem dejotājiem, ko iespējams redzēt”, savukārt The New York Times — kā “vienu no lielākajām trupām pasaulē”.
Simtgades turnejas ietvaros Latvijas publikai būs iespēja redzēt Martas Grēmas autentiskos šedevrus — leģendārās izrādes “Diversion of Angels”, “Lamentation” un monumentālo, sociāli un emocionāli piesātināto baletu “Chronicle”, kuras radījusi un kostīmus tām veidojusi pati dibinātāja. Šie darbi ne tikai glabā modernās dejas vēsturi — tie to turpina veidot, kļūstot par dzīviem simboliem mākslinieciskajai revolūcijai, ko Grēma ieviesa pasaules skatuvē.

"Atver muti" un "Instrumenti" – laikmetīgā deja "Zuzeum"
2026-05-16 13:00 | Zuzeum
Izrādē “Atver muti” horeogrāfe Anna Marija Puķe rada rotaļīgu pasaules modeli, kurā parasti pieklājīgi klusējošiem un piedienīgi kontrolētiem ķermeņiem dod vaļu vīties un pārplūst kā strautiņam pavasarī. Savukārt Rūda Vilsona izrāde “Instrumenti”, apvienojot laikmetīgās dejas izteiksmes līdzekļus un japāņu siešanas tehniku shibari, atklās nogurušu mūsdienu ķermeni – politiski trauslu, bet vienlaikus fiziski spēcīgu.
Vairāk informācijas https://ticketshop.lv/lv/events/107385

"Augt dejā"
2026-05-16 16:00 | Liepājas Olimpiskais centrs
“TDK Jumītis” 25 gadu jubilejas koncerts

"Deju pinu vainagā"
2026-05-16 17:00 | Koncertzāle CĒSIS
Šogad koncerta vadmotīvs ir sadotas rokas, kuras kopā savijas dejā, draudzībā un dzīvē.
Vairāk informācijas https://www.bilesuparadize.lv/lv/event/170766

"Atver muti" un "Instrumenti" – laikmetīgā deja "Zuzeum"
2026-05-16 17:00 | Zuzeum
Izrādē “Atver muti” horeogrāfe Anna Marija Puķe rada rotaļīgu pasaules modeli, kurā parasti pieklājīgi klusējošiem un piedienīgi kontrolētiem ķermeņiem dod vaļu vīties un pārplūst kā strautiņam pavasarī. Savukārt Rūda Vilsona izrāde “Instrumenti”, apvienojot laikmetīgās dejas izteiksmes līdzekļus un japāņu siešanas tehniku shibari, atklās nogurušu mūsdienu ķermeni – politiski trauslu, bet vienlaikus fiziski spēcīgu.
Vairāk informācijas https://ticketshop.lv/lv/events/107386

"Laika jostā ievīties"
2026-05-16 18:00 | Bauskas rātslaukums
TDA “Jandāls” 65. gadu jubilejas koncerts
Vairāk informācijas https://kultura.bauska.lv/tautas-deju-ansamblis-jandals-gatavojas-65-gadu-jubilejas-koncertam/

Klasiskā un laikmetīgā baleta vakars "Iespējams..."
2026-05-22 18:30 | Latvijas Nacionālā opera
Latvijas Nacionālās operas Jaunajā zālē 22. maijā jau trīspadsmito reizi notiks klasiskā un laikmetīgā baleta vakars “Iespējams…” kur savus darbus rādīs jaunie horeogrāfi un dejotāji.
Vairāk informācijas https://opera.lv/lv/izrade/iespejams-xiii/

"SARUNAS. Aleksejs Avečkins. Zvaigznes mirdzums”
2026-05-26 19:00
Andreja Žagara kultūras attīstības fonds 26. maijā aicina uz sarunu vakaru, kas veltīts baleta māksliniekam Aleksejam Avečkinam. “SARUNAS. Aleksejs Avečkins. Zvaigznes mirdzums” piedalīsies balerīna Viktorija Jansone, balerīna un baleta vēsturniece Gunta Bāliņa u. c.
Vairāk informācijas https://www.bilesuparadize.lv/lv/event/170725
